Πιστοποίηση Ελεγκτικού Προσωπικού Δημοσίων και Ιδιωτικών Κέντρων Τεχνικού Ελέγχου Οχημάτων (ΚΤΕΟ)
Αίτηση συμμετοχής στις θεωρητικές εξετάσεις για την πιστοποίηση του Ελεγκτικού Προσωπικού οχημάτων των Δημοσιών και Ιδιωτικών ΚΤΕΟ και έκδοσης Πιστοποιητικού Ελεγκτή.
1. Ο υποψήφιος Ελεγκτής Δημοσίων και Ιδιωτικών ΚΤΕΟ για τη συμμετοχή τους στις εξετάσεις που αφορούν στα ελαφρά ή/και βαρέα οχήματα και την πιστοποίησή του ως ελεγκτή ελαφρών ή/και βαρέων οχημάτων, υποβάλλει αίτηση, σύμφωνα με το υπόδειγμα του Παραρτήματος XII της με αρ. 49462/538/18/2019 (Β΄ 1172) κοινής υπουργικής απόφασης, στη Διεύθυνση Εποπτείας και Ελέγχου (Δ36) του Υπουργείου Υποδομών και Μεταφορών το αργότερο έως και δεκαπέντε (15) ημέρες πριν την ημερομηνία διεξαγωγής των εξετάσεων, συνοδευόμενη από τα απαιτούμενα δικαιολογητικά, σε ευκρινές φωτοαντίγραφο ή επικυρωμένο αντίγραφο σύμφωνα με τις οριζόμενα στο άρθρο 1 του ν. 4250/2014 (Α΄ 74). 2. Ο υποψήφιος Ελεγκτής διπλωματούχος μηχανικός Α.Ε.Ι., πτυχιούχος τεχνολόγος μηχανικός Τ.Ε.Ι. και απόφοιτος της Σχολής Μηχανικών Εμπορικού Ναυτικού, ο οποίος απαλλάσσεται από την υποχρέωση επιτυχούς εξέτασης (σύμφωνα με το τελευταίο εδάφιο της παρ. 3 του άρθρου 2 της με αρ. 49462/538/18/2019 (ΦΕΚ 1172 Β) κ.υ.α., όπως προστέθηκε με την υπ’ αρ. 203573/2025 (ΦΕΚ 6741 Β) κ.υ.α., υποβάλλει την ίδια αίτηση και δικαιολογητικά στη Διεύθυνση Εποπτείας και Ελέγχου (Δ36), διαμορφωμένη αντίστοιχα για την έκδοση πιστοποιητικού Ελεγκτή ελαφρών ή/και βαρέων οχημάτων Δημοσίου και Ιδιωτικού ΚΤΕΟ. 3. Ο υποψήφιος Ελεγκτής δικύκλων/τρικύκλων οχημάτων Δημοσίων και Ιδιωτικών ΚΤΕΟ υποβάλλει την ίδια αίτηση στη Διεύθυνση Εποπτείας και Ελέγχου (Δ36), διαμορφωμένη αντίστοιχα για την έκδοση πιστοποιητικού Ελεγκτή δικύκλων/τρικύκλων Δημοσίου και Ιδιωτικού ΚΤΕΟ, με τα επιπλέον δικαιολογητικά, υπό την προϋπόθεση ότι διαθέτει τουλάχιστον πιστοποιητικό ελεγκτή ελαφρών οχημάτων.
Κατάθεση από τον αιτούντα (δια ζώσης ή ταχυδρομικά)
Να κατέχουν ισχύουσα άδεια οδήγησης οχήματος κατηγορίας Β. Επιπρόσθετα οι ελεγκτές βαρέων οχημάτων πρέπει να είναι κάτοχοι ισχύουσας άδειας οδήγησης κατηγορίας C ή D ενώ οι ελεγκτές δικύκλων - τρικύκλων ισχύουσας άδειας οδήγησης κατηγορίας Α.
Να διαθέτουν τα τυπικά προσόντα που αναφέρονται στο άρθρο 2 της υπουργικής απόφασης 20794/2222/2012 (Β΄ 1466) για τους υποψήφιους ελεγκτές σε Δημόσια ΚΤΕΟ και στο άρθρο 9 της υπουργικής απόφασης Φ50/48597/5875/2009 (Β΄ 1975) για τους υποψήφιους ελεγκτές σε Ιδιωτικά ΚΤΕΟ, όπως ισχύουν.
Να έχουν παρακολουθήσει κατάλληλα επιμορφωτικά προγράμματα της αρχικής (για ελαφρά οχήματα) ή/και, κατά περίπτωση, της πρόσθετης εκπαίδευσης (για βαρέα ή δίκυκλα), όπως αυτά αναφέρονται στην παρ. 3 του άρθρου 3 της 49462/538/18/19 (B 1172) κ.υ.α. Η συμμετοχή του ελεγκτικού προσωπικού των ΚΤΕΟ στα προγράμματα επιμόρφωσης για βαρέα ή/και δίκυκλα τρίκυκλα οχήματα πραγματοποιείται μετά το πέρας του προγράμματος αρχικής επιμόρφωσης για τα ελαφρά οχήματα.
Η αίτηση συμμετοχής στις εξετάσεις πιστοποίησης του ενδιαφερόμενου ως Ελεγκτή ελαφρών ή/και βαρέων οχημάτων σε Δημόσια και Ιδιωτικά ΚΤΕΟ υποβάλλεται στη Διεύθυνση Εποπτείας και Ελέγχου (Δ36) του Υπουργείου Υποδομών και Μεταφορών το αργότερο έως και δεκαπέντε (15) ημέρες πριν την ημερομηνία διεξαγωγής των εξετάσεων.
Οι υποψήφιοι ελεγκτές ΚΤΕΟ θα πρέπει να έχουν κριθεί επιτυχόντες στις εξετάσεις που προβλέπονται στο άρθρο 5 της 49462/538/18/19 (Β΄1172) κ.υ.α. όπως ισχύει, για ελαφρά ή/και βαρέα οχήματα. Οι υποψήφιοι ελεγκτές βαρέων οχημάτων προκειμένου να συμμετέχουν στις εξετάσεις πρέπει να έχουν κριθεί επιτυχόντες στις εξετάσεις που αφορούν στον τεχνικό έλεγχο των ελαφρών οχημάτων, σύμφωνα με την παρ. 2 του άρθρου 5 της 49462/538/18/19 (B΄ 1172) κ.υ.α.
Για την πιστοποίηση ελεγκτών ΚΤΕΟ (ελαφρών και βαρέων οχημάτων) απαλλάσσονται από την υποχρέωση για συμμετοχή και επιτυχία στις εξετάσεις οι διπλωματούχοι μηχανικοί Α.Ε.Ι., οι πτυχιούχοι τεχνολόγοι μηχανικοί Τ.Ε.Ι. και οι απόφοιτοι της Σχολής Μηχανικών Εμπορικού Ναυτικού, σύμφωνα με το τελευταίο εδάφιο της παρ. 3 του άρθρου 2 της με αρ. 49462/538/18/2019 (ΦΕΚ 1172 Β) κ.υ.α., όπως προστέθηκε με την υπ’ αρ. 203573/2025 (ΦΕΚ 6741 Β) κ.υ.α.
Οι υποψήφιοι ελεγκτές δικύκλων -τρικύκλων οχημάτων δεν υπόκεινται σε εξετάσεις πιστοποίησης, σύμφωνα με την παρ. 5 του άρθρου 2 της 49462/538/18/19 (B 1172) κ.υ.α.. Η παρ. 5 αναφέρει ότι το ελεγκτικό προσωπικό που διαθέτει τουλάχιστον πιστοποιητικό ελεγκτή ελαφρών οχημάτων δύναται να πιστοποιείται και για δίκυκλα τρίκυκλα οχήματα χωρίς εξετάσεις, μετά από υποβολή νέας αίτησης, συνοδευόμενης από βεβαίωση πρόσθετης επιμόρφωσης που αφορά στον τεχνικό έλεγχο των δικύκλων τρικύκλων οχημάτων.
Η διαδικασία αφορά στην πιστοποίηση των υποψηφίων Ελεγκτών Δημοσίων και Ιδιωτικών Κέντρων Τεχνικού Ελέγχου Οχημάτων (ΚΤΕΟ), προκειμένου να διενεργούν τεχνικούς ελέγχους οχημάτων (ελαφρά, βαρέα, δίκυκλα/τρίκυκλα).
Αστυνομική ταυτότητα ή διαβατήριο ή άδεια οδήγησης ή ατομικό βιβλιάριο υγείας όλων των ασφαλιστικών φορέων ή άλλο επίσημο έγγραφο με φωτογραφία.
Τα τυπικά προσόντα που αναφέρονται στο άρθρο 2 της υπουργικής απόφασης 20794/2222/2012 (Β΄ 1466) για τους ελεγκτές Δημοσίων ΚΤΕΟ και στο άρθρο 9 της υπουργικής απόφασης Φ50/48597/5875/2009 (Β΄ 1975) για τους ελεγκτές Ιδιωτικών ΚΤΕΟ, όπως ισχύουν.
Βεβαίωση παρακολούθησης του φορέα επιμόρφωσης για την επιτυχή ολοκλήρωση της αρχικής επιμόρφωσης για τα ελαφρά οχήματα ή/και της πρόσθετης επιμόρφωσης για τα βαρέα οχήματα. Εφόσον ο ενδιαφερόμενος επιθυμεί και την πιστοποίησή του ως ελεγκτής δίκυκλων/ τρίκυκλων οχημάτων υποβάλλει επιπλέον και Βεβαίωση πρόσθετης επιμόρφωσης για τα δίκυκλα-τρίκυκλα.
Ισχύουσα άδεια οδήγησης κατηγορίας Β για την πιστοποίησή του ως ελεγκτής ελαφρών οχημάτων και κατηγορίας C ή D για την πιστοποίησή του ως ελεγκτής και βαρέων οχημάτων. Εφόσον ο ενδιαφερόμενος επιθυμεί και την πιστοποίησή του ταυτοχρόνως ως ελεγκτής δίκυκλων/τρικύκλων οχημάτων υποβάλλει επιπλέον και ισχύουσα άδεια οδήγησης κατηγορίας Α.
Ισχύον Πιστοποιητικό ελεγκτή ελαφρών οχημάτων ή Πιστοποιητικό ελεγκτή ελαφρών και βαρέων οχημάτων, εναλλακτικά του τίτλου σπουδών, εφόσον ο ενδιαφερόμενος επιθυμεί και την πιστοποίησή του ως ελεγκτής δίκυκλων/ τρίκυκλων οχημάτων, σύμφωνα με την παρ. 6 του άρθρου 4 της με αρ. 49462/538/18/2019 (ΦΕΚ 1172 Β) κ.υ.α.
Στις περιπτώσεις που απαιτείται κατατίθεται και Αποδεικτικό ισοτιμίας τίτλου σπουδών.
Για την πιστοποίηση του Ελεγκτικού Προσωπικού των Δημοσίων και Ιδιωτικών ΚΤΕΟ εκδίδεται Πιστοποιητικό Ελεγκτή Δημοσίου ή Ιδιωτικού ΚΤΕΟ αντίστοιχης κατηγορίας οχημάτων (ελαφρά, βαρέα, δίκυκλα/τρίκυκλα), από το Υπουργείο Υποδομών και Μεταφορών. Το Πιστοποιητικό Ελεγκτή Δημοσίου ή Ιδιωτικού ΚΤΕΟ ισχύει μέχρι την 31η Δεκεμβρίου του επομένου έτους από την έκδοσή του και ανανεώνεται σε ετήσια βάση με την έκδοση «Βεβαίωσης συμπληρωματικής επιμόρφωσης Ελεγκτή ΚΤΕΟ». Η βεβαίωση αυτή έχει ισχύ μέχρι την 31η Δεκεμβρίου του επομένου έτους από την έκδοσή της και φέρει αύξοντα αριθμό. Στη σχετική νομοθεσία δεν υφίσταται υποχρέωση τήρησης Μητρώου καταγραφής κωδικών αριθμών Πιστοποιημένων Ελεγκτών, από την αρμόδια Διεύθυνση Εποπτείας και Ελέγχου (Δ36) του Υπουργείου Υποδομών και Μεταφορών.
Δημοσίευση κοινής υπουργικής απόφασης µε αρ. πρωτ. 49462/538/18/9-4-2019 (B΄ 1172) των Υπουργών Παιδείας Έρευνας και Θρησκευµάτων και Υποδοµών και Μεταφορών : «Επιµόρφωση και πιστοποίηση του ελεγκτικού προσωπικού των ∆ηµοσίων και Ιδιωτικών ΚΤΕΟ» (Α∆Α: 6ΑΦΖ465ΧΘΞ-37Τ)
Στην απόφαση περιγράφεται αναλυτικά η διαδικασία επιμόρφωσης και πιστοποίησης του ελεγκτικού προσωπικού των δημοσίων και ιδιωτικών ΚΤΕΟ, για ελαφρά, βαρέα ή/και δίκυκλα/τρίκυκλα οχήματα. Η απόφαση τροποποιήθηκε με την υπ. αρ. 203573/2025 (ΦΕΚ Β 6741 2025) κ.υ.α.
Αφορά την τροποποίηση της υπ’ αρ. 49462/538/18/20.3.2019 κ.υ.α. (Β’ 1172), σχετικά με την επιμόρφωση και πιστοποίηση του ελεγκτικού προσωπικού των Δημοσίων και Ιδιωτικών ΚΤΕΟ (Β’ 1172) και ειδικά τα άρθρα 2, 3 και 7. Οι τροποποιήσεις αφορούν στη διευκρίνιση της δια ζώσης εκπαίδευσης, καθώς την απαλλαγή των υποψηφίων διπλωματούχων μηχανικών Α.Ε.Ι., των πτυχιούχων τεχνολόγων μηχανικών Τ.Ε.Ι. και των απόφοιτων της Σχολής Μηχανικών Εμπορικού Ναυτικού από τη συμμετοχή στις εξετάσεις.
Η απόφαση ορίζει τους όρους και προϋποθέσεις για τη λειτουργία Ιδιωτικών Κέντρων Τεχνικού Ελέγχου Οχημάτων (Ι.Κ.Τ.Ε.Ο.). Στο άρθρο 9 περιγράφονται τα τυπικά προσόντα (τίτλοι σπουδών) που πρέπει να κατέχουν οι υποψήφιοι ελεγκτές σε ΙΚΤΕΟ. Το άρθρο 9 έχει τροποποιηθεί με τις αποφάσεις με αρ. 9860/1132/2012 (Β΄ 1469), 34449/4375/2013 (Β 1730), 64008/5839/2014 (Β 3102), 81905/1018/2019 (Β 4589), 5982/2023 (Β 109),
Η απόφαση ορίζει τους όρους και προϋποθέσεις για τη λειτουργία Δημοσίων Κέντρων Τεχνικού Ελέγχου Οχημάτων (Κ.Τ.Ε.Ο.). Στο άρθρο 2 περιγράφονται τα τυπικά προσόντα (τίτλοι σπουδών) που πρέπει να κατέχουν οι υποψήφιοι ελεγκτές σε ΙΚΤΕΟ. Το άρθρο 2 έχει τροποποιηθεί με τις υπουργικές αποφάσεις υπ αρ. 28792/3638/2013 (Β΄ 1454), 34449/4375/2013 (Β΄ 1730), 64010/5841/2014 (Β΄ 3107), 81905/1018/2019 (Β΄ 4589) και 5982/2023 (Β΄ 109).
Κάθε ενδιαφερόμενος προς πιστοποίηση ελεγκτής ΚΤΕΟ υποβάλλει αίτηση με τα απαιτούμενα δικαιολογητικά ανάλογα με την κατηγορία Πιστοποιητικού ελεγκτή ΚΤΕΟ (για ελαφρά ή/και βαρέα ή/και δίκυκλα/τρίκυκλα οχήματα) που αφορά η αίτηση. Οι υποψήφιοι ελεγκτές που υποχρεούνται σε επιτυχή συμμετοχή σε θεωρητικές εξετάσεις για ελαφρά ή/και βαρέα οχήματα, υποβάλλουν αίτηση στην αρμόδια υπηρεσία το αργότερο έως και δεκαπέντε (15) ημέρες πριν την ημερομηνία διεξαγωγής των εξετάσεων συνοδευόμενη από τα απαραίτητα δικαιολογητικά. Τα δικαιολογητικά υποβάλλονται σε ευκρινή φωτοαντίγραφα ή επικυρωμένα αντίγραφα, σύμφωνα με το άρθρο 1 του ν.4250/2014 (Α΄ 74).
Τα υποβαλλόμενα δικαιολογητικά για την πιστοποίηση ελεγκτή ΚΤΕΟ ελαφρών ή/και βαρέων ή/και δικύκλων/τρικύκλων οχημάτων ελέγχονται από την αρμόδια υπηρεσία. Σε περίπτωση που δεν πληρούνται οι προϋποθέσεις, ενημερώνεται έγκαιρα ο ενδιαφερόμενος αναλυτικά για κάθε έλλειψη ή απόρριψη του καθενός από τα υποβαλλόμενα δικαιολογητικά. Σε περίπτωση ανάγκης υποβολής κάποιου δικαιολογητικού, σύμφωνα με τις υποδείξεις της αρμόδιας υπηρεσίας, ως συμπληρωματικού της αρχικής υποβολής, ο ενδιαφερόμενος υποχρεούται να το υποβάλει το αργότερο έως και πέντε (5) ημέρες πριν την ημερομηνία διεξαγωγής των εξετάσεων.
Τα υποβαλλόμενα δικαιολογητικά για την πιστοποίηση ελεγκτή ΚΤΕΟ ελαφρών ή/και βαρέων ως ελεγκτή και δικύκλων/τρικύκλων οχημάτων ελέγχονται από την αρμόδια υπηρεσία. Βασική προϋπόθεση είναι η ύπαρξη πιστοποιητικού ελεγκτή ΚΤΕΟ για ελαφρά ή/και βαρέα σε ισχύ. Σε περίπτωση που δεν πληρούνται οι προϋποθέσεις, ενημερώνεται έγκαιρα ο ενδιαφερόμενος ελεγκτής για κάθε έλλειψη ή απόρριψη των υποβαλλόμενων δικαιολογητικών, καθώς και την ανάγκη υποβολής κάποιου δικαιολογητικού ως συμπληρωματικού της αρχικής υποβολής.
Μετά τον έλεγχο και την έγκριση των υποβαλλόμενων δικαιολογητικών, οι υποψήφιοι ελεγκτές ελαφρών ή/και βαρέων οχημάτων συμμετέχουν στις θεωρητικές εξετάσεις, εφόσον είναι υπόχρεοι σε επιτυχή εξέταση, σύμφωνα με την παρ. 3 του άρθρου 2 και την παρ. 1 του άρθρου 5 της με αρ. 49462/538/18/2019 (ΦΕΚ 1172 Β) κ.υ.α. Οι διπλωματούχοι μηχανικοί Α.Ε.Ι., πτυχιούχοι τεχνολόγοι μηχανικοί Τ.Ε.Ι. και απόφοιτοι της Σχολής Μηχανικών Εμπορικού Ναυτικού, που είναι υποψήφιοι ελεγκτές δεν έχουν υποχρέωση για επιτυχή συμμετοχή στις εξετάσεις. Οι υποψήφιοι ελεγκτές βαρέων οχημάτων που υποχρεούνται σε επιτυχή εξέταση, προκειμένου να συμμετέχουν στις εξετάσεις θα πρέπει να έχουν κριθεί επιτυχόντες στις εξετάσεις που αφορούν στον τεχνικό έλεγχο των ελαφρών οχημάτων. Οι θεωρητικές εξετάσεις για την πιστοποίηση του ελεγκτικού προσωπικού Δημοσίων και Ιδιωτικών ΚΤΕΟ γίνονται μέσω ερωτήσεων πολλαπλής επιλογής (ερώτηση με τρεις απαντήσεις εκ των οποίων η μια είναι η ορθή) επί της καθορισμένης θεωρητικής εκπαιδευτικής ύλης, όπως προβλέπεται στο άρθρο 5 της με αρ. 49462/538/18/2019 (ΦΕΚ 1172 Β) κ.υ.α. Στο ίδιο άρθρο περιγράφεται αναλυτικά όλη η διαδικασία των θεωρητικών εξετάσεων.
Για την πιστοποίηση του ελεγκτικού προσωπικού των Δημοσίων και Ιδιωτικών ΚΤΕΟ, εκδίδεται από τον προϊστάμενο της Γενικής Διεύθυνσης Οχημάτων και Εγκαταστάσεων του Υπουργείου Υποδομών και Μεταφορών, το κατά περίπτωση Πιστοποιητικό Ελεγκτή Δημοσίου ή Ιδιωτικού ΚΤΕΟ, σύμφωνα με τα υποδείγματα των Παραρτημάτων IV έως XI του άρθρου 8 της με αρ. 49462/538/18/2019 (ΦΕΚ 1172 Β) κ.υ.α., κατόπιν: α) επιτυχούς ολοκλήρωση των εξετάσεων που αφορούν τον τεχνικό έλεγχο ελαφρών ή/και βαρέων οχημάτων, για όσους υποψήφιους προβλέπεται η υποχρέωση αυτή, β) ελέγχου και έγκρισης των υποβαλλόμενων δικαιολογητικών, για τους υποψηφίους ελεγκτές χωρίς υποχρέωση συμμετοχής στις εξετάσεις (διπλωματούχοι μηχανικοί Α.Ε.Ι., πτυχιούχοι τεχνολόγοι μηχανικοί Τ.Ε.Ι. και απόφοιτοι της Σχολής Μηχανικών Εμπορικού Ναυτικού). Για την πιστοποίηση των ελεγκτών λαμβάνονται υπόψη η αίτηση του ενδιαφερομένου, τα συνημμένα σε αυτήν απαιτούμενα δικαιολογητικά και οι καταστάσεις επιτυχόντων - απορριφθέντων των διενεργηθέντων εξετάσεων από το Υπουργείο Υποδομών και Μεταφορών.
Μετά τον έλεγχο και την έγκριση των υποβαλλόμενων δικαιολογητικών, εκδίδεται από τον προϊστάμενο της Γενικής Διεύθυνσης Οχημάτων και Εγκαταστάσεων του Υπουργείου Υποδομών και Μεταφορών το κατά περίπτωση Πιστοποιητικό Ελεγκτή Δημοσίου ή Ιδιωτικού ΚΤΕΟ για ελαφρά ή/και βαρέα και δίκυκλα/τρίκυκλα οχήματα, σύμφωνα με τα υποδείγματα των Παραρτημάτων V, VII, IX και XI του άρθρου 8 της με αρ. 49462/538/18/2019 (ΦΕΚ 1172 Β) κ.υ.α..
Το ισχύον Πιστοποιητικό Ελεγκτή Δημοσίου ή Ιδιωτικού ΚΤΕΟ, για όλες τις κατηγορίες οχημάτων, ανανεώνεται σε ετήσια βάση με την έκδοση της «Βεβαίωσης συμπληρωματικής επιμόρφωσης ελεγκτή ΚΤΕΟ», σύμφωνα με την παρ. 3 του άρθρου 6 της με αρ. 49462/538/18/2019 (ΦΕΚ 1172 Β) κ.υ.α. Η βεβαίωση αυτή έχει ισχύ μέχρι την 31η Δεκεμβρίου του επομένου έτους από την έκδοσή της και φέρει αύξοντα αριθμό. Η συμπληρωματική επιμόρφωση παρέχεται είτε από τους εγκεκριμένους φορείς της παρ. 8 του άρθρου 1 της με αρ. 49462/538/18/2019 (ΦΕΚ 1172 Β) κ.υ.α. είτε από τα ΚΤΕΟ στα οποία εργάζονται. Ειδικά η επιμόρφωση των εκπαιδευτών της συμπληρωματικής επιμόρφωσης γίνεται από τους εγκεκριμένους φορείς εκπαίδευσης της παρ. 8 του άρθρου 1.
Τα σχετικά δικαιολογητικά υποβάλλονται στη Διεύθυνση Εποπτείας και Ελέγχου (Δ36) του Υπουργείου Υποδομών και Μεταφορών, η οποία είναι αρμόδια για την Πιστοποίηση των ελεγκτών ΚΤΕΟ
Τα απαιτούμενα δικαιολογητικά ορίζονται στην παρ. 1 του άρθρου 4 της με αρ. 49462/538/18/2019 (ΦΕΚ 1172 Β) κ.υ.α., καθώς και στην παρ. 2 του ίδιου άρθρου στην περίπτωση που ο υποψήφιος ελεγκτής επιθυμεί να λάβει ταυτόχρονα με τα ελαφρά οχήματα και πιστοποίηση για δίκυκλα/τρίκυκλα. Τα δικαιολογητικά είναι: α) για την ταυτοποίηση υποψηφίου, β) ο τίτλος σπουδών, με αποδεικτικό ισοτιμίας εφόσον απαιτείται, γ) η βεβαίωση παρακολούθησης της αρχικής επιμόρφωσης ή/και της πρόσθετης επιμόρφωσης, δ) η ισχύουσα άδεια οδήγησης κατηγορίας (A, B, C, D) κατά περίπτωση κατηγορίας ελεγκτή (ελαφρών, βαρέων ή δικύκλων/τρικύκλων).
Τα απαιτούμενα δικαιολογητικά ορίζονται στην παρ. 6 του άρθρου 4 της με αρ. 49462/538/18/2019 (ΦΕΚ 1172 Β) κ.υ.α. και είναι: α) η Αστυνομική Ταυτότητα, β) το ισχύον Πιστοποιητικό ελεγκτή ελαφρών ή/και βαρέων οχημάτων, γ) η βεβαίωση παρακολούθησης της πρόσθετης επιμόρφωσης που αφορά στον τεχνικό έλεγχο των δικύκλων -τρικύκλων οχημάτων, δ) η ισχύουσα άδεια οδήγησης κατηγορίας Α.
Με απόφαση του Γενικού Γραμματέα του Υπουργείου Υποδομών και Μεταφορών συγκροτείται μία (1) τριμελής επιτροπή (πρόεδρος και δύο (2) μέλη) με τους αναπληρωτές της που πραγματοποιεί τις εξετάσεις για τους ελεγκτές ελαφρών και βαρέων οχημάτων. Η επιτροπή απαρτίζεται από υπαλλήλους της Γενικής Γραμματείας Μεταφορών του Υπουργείου Υποδομών και Μεταφορών κατηγορίας Πανεπιστημιακής Εκπαίδευσης (ΠΕ) ή Τεχνολογικής Εκπαίδευσης (ΤΕ). Ο γραμματέας της επιτροπής δύναται να είναι και κατηγορίας Δευτεροβάθμιας Εκπαίδευσης (ΔΕ). Με την ίδια απόφαση ορίζονται η ημερομηνία, η ημέρα, ο τόπος των εξετάσεων καθώς και η ώρα προσέλευσης των υποψηφίων.
Στην περίπτωση απόρριψης της αίτησης ενημερώνεται ο ενδιαφερόμενος με σχετική αιτιολόγηση.
Η διαδικασία της συμπληρωματικής επιμόρφωσης των εκπαιδευτών των Δημοσίων και Ιδιωτικών ΚΤΕΟ καθορίζεται στην παρ. 3 του άρθρου 6 της με αρ. 49462/538/18/2019 (ΦΕΚ 1172 Β) κ.υ.α. Οι κάτοχοι Πιστοποιητικού Ελεγκτή ΚΤΕΟ, το οποίο έπαυσε να ισχύει επειδή δεν το ανανέωσαν εντός της καθοριζόμενης προθεσμίας, για να το ανανεώσουν υποχρεούνται να παρακολουθήσουν συμπληρωματική επιμόρφωση για όλα τα έτη που δεν ήταν σε ισχύ.
Υποβολή αίτησης και απαιτούμενων δικαιολογητικών για την πιστοποίηση του ελεγκτικού προσωπικού Δημοσίων και Ιδιωτικών ΚΤΕΟ
Παραλαβή και έλεγχος δικαιολογητικών υποψήφιου ελεγκτή ελαφρών ή/και βαρέων ή/και δικύκλων/τρικύκλων οχημάτων
Παραλαβή και έλεγχος δικαιολογητικών υποψήφιου ελεγκτή δικύκλων/τρικύκλων οχημάτων
Θεωρητικές Εξετάσεις για την πιστοποίηση ελεγκτών ελαφρών ή/και βαρέων οχημάτων
Έκδοση Πιστοποιητικού Ελεγκτή ελαφρών ή/και βαρέων ή/και δικύκλων τρικύκλων οχημάτων
Έκδοση Πιστοποιητικού Ελεγκτή δικύκλων/τρικύκλων οχημάτων
Έκδοση βεβαίωσης συμπληρωματικής επιμόρφωσης ελεγκτή ΚΤΕΟ
Επιμόρφωση και πιστοποίηση του ελεγκτικού προσωπικού ΚΤΕΟ